Euroopa Kohtu (seitsmes koda) 7. juuni 2012. aasta määrus – Volturno Trasporti
(kohtuasi C-21/11)
Eelotsusetaotlus – Ilmselge vastuvõetamatus
1.                     Eelotsuse küsimused – Euroopa Kohtusse pöördumine – Eelotsusetaotluse vajalikkus ja esitatud küsimuste asjakohasus – Siseriikliku
kohtu hinnang (ELTL artikkel 267) (vt punktid 10 ja 11)
2.                     Eelotsuse küsimused – Vastuvõetavus – Vajadus esitada Euroopa Kohtule faktilise ja õigusliku raamistiku kohta piisavaid täpsustusi
(ELTL artikkel 267; Euroopa Kohtu põhikiri, artikkel 23) (vt punktid 12 ja 13)
3.                     Eelotsuse küsimused – Vastuvõetavus – Küsimused, mis puudutavad siseriiklikke sätteid, mis ei ole seotud põhikohtuasja vaidluse
esemega – Küsimused, mis esitati tarvilikku vastust välistavas kontekstis – Ilmselge vastuvõetamatus (ELTL artikkel 267; Euroopa
Kohtu põhikiri, artikkel 23; Euroopa Kohtu kodukord, artikli 92 lõige 1 ja artikli 103 lõige 1) (vt punktid 14–17 ja resolutsioon)
Ese
Eelotsusetaotlus – Commissione tributaria provinciale di Benevento – Nõukogu 17. juuli 1969. aasta direktiivi 69/335/EMÜ kapitali
koondumise kaudse maksustamise kohta (EÜT L 249, lk 25; ELT eriväljaanne 09/01, lk 11) artikli 10 punkti c ja artikli 12 punkti e
tõlgendamine – Kapitali koondumise kaudne maksustamine – Aastamaksu kehtestamine kohalike kaubanduskodade peetavasse äriregistrisse
kandmise eest – Lubatavus.
Resolutsioon
Commissione tributaria provinciale di Benevento (Itaalia) 22. septembri 2010. aasta otsusega esitatud eelotsusetaotlus on
ilmselgelt vastuvõetamatu.